पूरा देश एक स्वर में कह रहा है कि फिल्म में ऐतिहासिक मूल्यों से खिलवाड़ किया गया है। इसलिए मैं पूरे जोश और होश में यह कह रहा हूं कि ऐतिहासिक तथ्यों से खिलवाड़ कर अगर रानी पद्मावती के सम्मान के खिलाफ दृश्य रखे गए हैं, तो उस फिल्म का प्रदर्शन मध्यप्रदेश की धरती पर नहीं होगा।’’ उन्होंने कहा, ‘‘भारतीय नारी अपने सम्मान की रक्षा के लिए राख के ढेर में तब्दील हो सकती है। महारानी पद्मावती भारतीय नारी का सच्चा प्रतिबिम्ब हैं। हम बचपन से रानी पद्मावती के त्याग और जौहर के बारे में पढ़ते आए हैं।’’ मुख्यमंत्री ने इसके साथ ही देश के वीरों की स्मृति में भोपाल में बनने वाले वीर भारत स्मारक स्थल में महारानी पद्मावती का भी स्मारक बनाने की घोषणा की। प्रदेश के विभिन्न हिस्सों से राजपूत समाज के लोग आज यहां मुख्यमंत्री से मिले और उनसे फिल्म पद्मावती पर प्रतिबंध लगाने की मांग की।